אלכס קרול

אלכס קרול (נולד ב-26 בספטמבר 1989) הוא שחקן תיאטרון, טלוויזיה, קולנוע, מוזיקאי וזמר-יוצר ישראלי.

 ביוגרפיה 
אלכס נולד בעיר לבוב, אוקראינה, ליעקב ואלה קרול. בשנת 1991 משפחתו עלתה לישראל והתיישבה בקריית מוצקין. בשנת 2001, בעודו בן 11, התייתם מאביו, שנפטר ממחלת הסרטן.

במסגרת לימודיו בבית הספר התיכון אורט בעיר הצטיין במגמת התיאטרון ושיחק בהפקות של "תיאטרון המסיכה" (התיאטרון הייצוגי של רשת המתנ"סים) כגון "איי לייק מייק", "יתוש בראש", "קוויאר ועדשים" ועוד.

בין השנים 2009-2012 למד בסטודיו למשחק מיסודו של יורם לוינשטיין, והיה מהשחקנים הבולטים במחזור. במסגרת לימודיו שיחק את ואדיניו, תפקיד ראשי, בהפקה ״דונה פלור נשואה לשניים״ בבימויו של עירד רובינשטיין. ההצגה ייצגה את הסטודיו בפסטיבל "בלומנאו" בברזיל וכמו כן בפסטיבל "עתיד התיאטרון" בצוותא. במהלך שנה ב׳ שיחק את ג'ים מוריסון בהפקה ״דלתות״ של ארז דריגס שהועלתה בצוותא, ובעודו תלמיד שנה ג׳ שיחק את התפקיד הראשי ב״שרוליק״, אופרת רוק אותה כתבו והלחינו שי להב ויוני רכטר, בהפקה משותפת עם תיאטרון הקאמרי ובבימויו של משה קפטן. ההצגה זכתה לביקורות אוהדות והועלתה גם בצוותא. באותה שנה השתתף גם ב-Olive Festival במילאנו, עם מחזמר אותו כתב והלחין.

מיד עם תום לימודיו התקבל לתיאטרון באר שבע ושיחק במספר הצגות: ״המערה של סלמנקה״, ״הכל אודות חווה״ (איה קפלן) ו״מומו״ (רפי ניב, בשיתוף תיאטרון המדיטק).

בשנת 2013 התקבל לתיאטרון הלאומי הבימה והשתתף בהפקה ״אדם לא מת סתם״ (שיר גולדברג). עבור הצגה זו היה מועמד לפרס השחקן המבטיח, וההצגה זכתה במרב פרסי התיאטרון לשנת 2013. באותה שנה נשלח להשתתף בכיתת האמן של לב דודין , האקדמיה לתיאטרון סנט פטרסבורג  מטעם התיאטרון.

בשנת 2014 שיחק בהצגה ״הכיתה שלנו״ (חנן שניר, הבימה בשיתוף הקאמרי). ההצגה זכתה במספר פרסים, כולל ״הצגת השנה״ ו"במאי השנה״ בשנת 2015.

בשנת 2015 לוהק לתפקיד הראשי בהצגה ״אדיפוס - תיאור מקרה״, עיבוד מחודש לקלאסיקה היוונית בבימויו של חנן שניר. ההצגה וביצועו של אלכס זכו להתעניינות רבה מצד מבקרים, כאשר מרבית הביקורות שיבחו את הופעתו. על תפקידו זה היה מועמד לפרס ״שחקן השנה״ לשנת 2015. מאז, הוא ממשיך לשחק בתיאטרון הבימה בתפקידים ראשיים נוספים כגון: 1984, עקומים, מצדה 1942, ינטל, ועוד.

בעקבות הצלחת ההצגות ״הכיתה שלנו״ ו״אדיפוס״, החלה להתפתח התעניינות משמעותית בשחקן. הוא זכה לכתבה גדולה במוסף ״7 ימים״ של ידיעות אחרונות, ולראיונות בעיתונים הארץ, גלובס וכלכליסט. במהלך הראיונות חשף פרטים אישיים על חייו, כולל התמודדותו עם בעיות נפשיות והתמכרות לאלכוהול.

בשנת 2021, פרסם פוסט אישי בפייסבוק שבו שיתף על תהליך הניקוי שעבר וההצלחה שלו להתגבר על ההתמכרות. הפוסט הפך לויראלי ופורסם בעמוד ״סטטוסים מצייצים״. כיום, הוא משמש כמאמן אישי המסייע לאנשים להחלים מהתמכרויות.

 מוזיקה 
אלכס משורר, מלחין כותב ומבצע. שר, מנגן על גיטרה, פסנתר ומפוחית. מגיל צעיר ועד היום מופיע עם שירים פרי-עטו.

בשנת 2008 התמודד והעפיל ל"נבחרת" העונה ה-6 של כוכב נולד. באודישנים ביצע את השיר ״עכשיו״ (ג'וני שועלי) וזכה לתשבחות השופטים. בתוכנית ביצע את השיר ״מודדת״ (ירמי קפלן) אך לא עבר לשלב הבא.

בשנת 2020 הוציא סינגל בשם Flora.

 תפקידים 
 תיאטרון 
+הצגהתיאטרוןבמאיתפקידהערותשנהמעגל הגיר הקווקזיהבימהנועם שמואלהמספר2025הסוחר מוונציההבימהמשה קפטןגרציאנו2025מרי סטיוארטהבימהאלדר גרויסמןשרוסברי (טלבוט)2024לאופולד-שטאטהבימהאילן רונןפריץ, יעקב, נתן2023הגברת הראשונההבימהמשה קפטןסרן מוטי אשכנזי2023סיפורי מקלטהבימהמאיה בואנוס, יעל גולדברג, מתן דרעי בדש2023אידההבימהצדי צרפתידוד צירלין2022ינטלהבימהרפי ניבאביגדור2022עוד חוזר הניגוןהבימהמשה קפטןנתן זך2021המלט 2021הבימהמאור זגוריגרטרוד2021יפו 1903הבימהלילך סגלפוגל2021מצדה 1942הבימהמשה קפטןאדם/סילבה2020זורבה היווניהבימה בשיתוף תיאטרון באר שבענתן דטנרבזיל הצעיר2019אנדרטה של צרעת (יונה וולך)ישי בן משהטדיאוש2019החולה המדומההבימהאילן רונןהנוטריון, דוקטור פורגון ומולייר2019עקומיםהבימהמשה קפטןהורסט2018הילד חולםתיאטרון הקאמרי בשיתוף תיאטרון הבימהעומרי ניצןמפקד/מושל האי2018המלך לירהבימהגדי רולאדמונד2018מאחורי הגדרהבימהמשה קפטןגרגורי20181984הבימהעירד רובינשטייןוינסטון סמית’2017מיכאל קולהאסהבימהאילן רונןהיונקר פון טרויקה2017קוריולנוסהבימהעירד רובינשטייןאופידיוס2016לבד בברליןהבימהאילן רונןברונו פרסיקה2016אדיפוס תיאור מקרההבימהחנן שניראדיפוסמועמדות לשחקן השנה2015נעצר בחצותהבימהמשה קפטןהאנס ליטן2015הכתה שלנותיאטרון הקאמרי בשיתוף תיאטרון הבימהחנן שניררישקזוכת 4 פרסי תיאטרון כולל הצגת השנה2014אדם לא מת סתםהבימהשיר גולדברגיאשק לייבפרס השחקן המבטיח 2013, הצגת השנה 20132013הכבש ה-16תיאטרון המדיטקמשה קפטןהמספר2013בוץתיאטרון תמונעיגאל זקסלויד2013המערה של סלמנקהתיאטרון באר שבעאיה קפלן2012מומותיאטרון המדיטקרפי ניבבפו ומאסטרו הורא2012שרוליקתיאטרון הקאמרי בשיתוף יורם לוינשטייןמשה קפטןשרוליק2012הכל אודות חווהתיאטרון באר שבעאיה קפלן2011דלתותצוותא בשיתוף יורם לוינשטייןארז דריגסג’ים מוריסון2011

 הפקות תיאטרון בחו"ל 
+הצגהמיקוםשנהלבד בברליןברלין, גרמניה.2017הכיתה שלנובלקן: מקדוניה, אלבניה, סרביה ומונטנגרו.
פסטיבל התיאטרון של בלומנאו, ברזיל.2015דונה פלור נשואה לשנייםבלומנאו, ברזיל.2012מחזמר בהשתתפותו שאותו גם הלחיןפסטיבל OLIVE, מילאנו, איטליה.2011

 טלוויזיה 
+שםערוץתפקידבימוישנההשגרירותערוץ 13ולדיניב גת2022ספיידרזHOTמקס מולוטוב/מר בנטרני סער2020תאג"דYESאלכסציון רובין2016יום האםקשתמקעקערני סער, איתן צור2016זגורי אימפריהHOTאוטומאור זגורי2014 - 2015

 קולנוע 
+שםתפקידבימוישנהקאפו בירושליםאנשלאורי ברבש2015OpheliaHamelJonathan JiminAloft the flamesChrisJonathan Jimin
 פרסים ותעודות 
 2012 - בוגר הסטודיו למשחק מיסודו של יורם לוינשטיין.
 2013 - בוגר האקדמיה למשחק דרמטי של הבמאי לב דודין בסנט פטרבורג.
 2013 - מועמדות בקטגוריית “השחקן המבטיח” בתיאטרון הישראלי (על תפקידו בהצגה ״אדם לא מת סתם״).
 2014 - זוכה מלגת חב’ סנו-משפחת לנדסברג לשחקן מבטיח.
 2015 - מועמדות בקטגוריית “שחקן השנה” בתיאטרון הישראלי (על תפקידו בהצגה ״אדיפוס - תיאור מקרה״).
 2017 - זוכה פרס “השחקן המצטיין” בתיאטרון הבימה, מלגה על שם אלה דן ז”ל (על תפקידו בהצגה ״1984״).
 2022 - זוכה פרס “השחקן המצטיין” בתיאטרון הבימה, מלגה על שם אלה דן ז”ל.

 חיים אישיים 
בשנת 2022 נישא לאופיר חורי, שחקנית, בוגרת ״בית צבי״ ואוניברסיטת תל אביב. בשנת 2024 נולד בנם הראשון, לאונרדו קרול.

אלכס מתרגל מדיטציה טרנסנדטלית ומרבה לדבר על היתרונות שלה והשפעתה על חייו האישיים והמקצועיים.

 קישורים חיצוניים 

 אלכס קרול, בארכיון הבימה
 אלכס קרול, באתר הסוכנות איילה ברק


 הערות שוליים 

2023 09
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקני תיאטרון ישראלים
קטגוריה:ישראלים שנולדו ב-1989